Ռինո

Ռինո (անգլ.՝ Reno), քաղաք ԱՄՆ-ի Նևադա նահանգի արևմուտքում։ Ուոշո շրջանի վարչական կենտրոնն է։ Բնակչությունը կազմում է 233 294 մարդ։ Նևադա նահանգում բնակչության թվաքանակով 4-րդն է՝ Լաս Վեգասից, Հենդերսոնից և Նորթ-Լաս-Վեգասից հետո։ Քաղաքը գտնվում է Սիեռա Նևադա լեռնաշղթայի լեռնահովիտների մոտ, Տախո լճից՝ 80 կմ հեռավորության վրա։ Ռինոն հաճախ անվանում են «Ամենամեծ փոքրիկ քաղաքն աշխարհում» (անգլ.՝ The Biggest Little City in the World): Քաղաքը հայտնի է բազմաթիվ խաղատներով, հենց այստեղ է հիմնվել խաղաքարտերի «Caesars Entertainment Corporation» խոշոր ընկերությունը։ Քաղաքն անվանվել է Ռինո՝ ի պատիվ Ամերիկայի քաղաքացիական պատերազմի հերոս Ջեսե Ռենոյի։ Բնակչություն Համաձայն 2000 թվականի մարդահամարի արդյունքների՝ Ռինոյում ապրում է 180 480 մարդ, որոնցի 73 904-ն ունեն անձնական տներ։ Բնակչության մեծ մասը կազմում են սպիտակամորթները՝ 77,5 %, 19,2 %՝ լատինամերիկացիներ, ասիացիները՝ 5,3 %, հաջորդում են աֆրոամերիկացիները՝ 2,6 %, հնդկացիները՝ 1,3 %, հավայացիները և Օվկիանիայի գաղթականները՝ 0,6 %: 2008 թվականին Ռինոյի բնակչությունը հասավ մինչև 217 016 մարդ, 2013 թվականին՝ մինչև 233 294։ Աշխարհագրական դիրք Ռինոն գտնվում է Խաղաղ օվկիանոսի և Հյուսիսային Ամերիկայի սալերի բախման վայրում։ 2008 թվականին գրանցվել է մի շարք երկրաշարժերի աննախադեպ դեպք, որը տևել է ավելի քան երկու ամիս, օրական 3 անգամ՝ անընդհատ աճող ուժգնությամբ (առավելագույնը 5.0՝ ըստ Ռիխտերի սանդղակի)։ Ռինոն գտնվում է Սիեռա Նևադա լեռան անձրևային ստվերում։ Ռինոյի կլիման կիսաանապատային է։ Տնտեսություն Քաղաքի եկամտի հիմնական աղբյուրը թղթախաղային բիզնեսն է։ Ռինոյում խաղատունն աշխատում է 1931 թվականից։ Մինչև Լաս Վեգասի բարգավաճման պահը՝ Ռենոն նույնիսկ պահպանում էր Միացյալ Նահանգների խաղային մայրաքաղաքի կոչումը։ Վերջին 20 տարիներին քաղաքը «հնդկացիական խաղատների» բարգավաճման պատճառով փոքր-ինչ կորցրել է իր դիրքերն այդ ոլորտում և հիշատակվել է Լաս Վեգասի վերելքից բարձր։ Ռենոն և շրջակայքը կլիմայական հանրաճանաչ առողջարանային վայրեր են։ Քաղաքը հայտնի է իր լեռնադահուկային առողջարաններով։ Զարգացած է շինանյութերի, էլեկտրոնային սարքավորումների արտադրությունն ու քիմիական արդյունաբերությունը։ Ռինոյում գործում են մի քանի խոշոր ընկերությունների գլխամասային գրասենյակներ, օրինակ՝ «International Game Technology», «PC-Doctor», «Port of Subs»: Քույր քաղաքներ Կանադա, Յելլոունայֆ Ռուսաստան, Նալչիկ Իսպանիա, Սան Սեբաստիան Թայվան, Թայչժուն Թաիլանդ, Ուդոնտհանի Իսրայել, Հացոր-հա-Գլիլիթ Չինաստան, Շենժեն Պատկերասրահ Ծանոթագրություններ Արտաքին հղումներ Reno.gov Քաղաքի պաշտոնական կայք Արխիվացված 2012-05-11 Wayback Machine